Brandstofprys daal volgende week | Maroela Media
Brandstofprys daal volgende week
Die departement van energie het goeie nuus omtrent die brandstofprys vir mense wat weer begin pendel met die inwerkingtreding van vlak 4 van die koronavirus-afsonderingstydperk.
Die departement het Donderdag in 'n verklaring gesê die kleinhandelprys van petrol sal Woensdag met R1,74 per liter daal terwyl die groothandelprys van diesel met soveel as R1,61 per liter sal daal.
Volgens die departement sal die verkoopprys van paraffien met 'n allemintige R2,97 per liter daal. Die prys van gas sal op sy beurt Woensdag met R2,62 daal.
Suid-Afrika se brandstofpryse word elke maand aangepas met inagneming van die wêreldwye oliepryse en die randwisselkoers. "Die gemiddelde internasionale produkpryse vir petrol, diesel en paraffien het in die oorsigtydperk gedaal," het die departement gesê.
Luidens die verklaring word die brandstofprys deels teengewerk deur 'n swakker rand teenoor die Amerikaanse dollar in vergelyking met die vorige tydperk.
Die laer brandstofpryse sal 'n mate van troos aan Suid-Afrikaners bied wat finansieel gebuk gaan weens die Covid-19-pandemie.
So wil regering munisipaliteite finansier tydens afsondering
Mense het nie geld vir brandstof nie !
Rerig? Skandalige uitbuiting van die Suid-Afrikaanse verbruiker. Olie word dan omtrent verniet weg gegee deur die produserende lande wanwee 'n gebrek aan stoorplek.
My kar was nog nooit so lig op petrol as nou nie, en nou bring hulle eers die prys af. Die afgelope tyd was die petrol verbruik vyf weke op twee liter.
Dit verlig niks vir pendelaars nie….. Hul kan nie die branwstowe eet nie……… Voedsel pryse daal nooit as brandstof pryse verlaag word nie ook nie die pendel kostes nie want pendelaars het gewoonlik nie voertuie nie …… Weereens baad die verkeerde mense by die verlagings wand dit het geen impak op die pendelaar nie. Soos al die besluite word dit nie deurdink nie….. Verpligte voedsel prys verlagings moet ingestel word en dus sal die brandstof die "vergoeding" aan handelaars wees. Maar nee daar word nie gedink nie. Handelaars plak net 'n kennisgewing "SPECIAL" op die gewone en selfs verhoogde prys… Lees meer »